ཤོག་ལྷེཀྱི་བདག་ཉིད་ཅན་གྱི་དེབབྱིས་པ་རྣམས་ལ་ཕུལ་བའི་སྙན་ངགཅེས་པ་འདི་ནི་ད་ཆ་ཧོང་ཀོང་སོགས་སུ་གནས་བཅས་ཡོད་པའི་རྒྱའི་སྙན་ངག་གྲགས་ཅན་པེ་ཏོལགས་ཀྱིས།འཛམ་གླིང་ཟླུམ་པོའི་ཁྱོན་གྱི་རྒྱལ་ཁབ་མི་འདྲ་བ་ནས་ཡིན་པའི་སྙན་ངག་པགྱི་ཉམས་དང་འགྱུར་བ་མི་འདྲ་བའི་སྙན་ངགལྷག་ཕྱོགས་གཅིག་ཏུ་བདམས་པའི་རྒྱ་ཡིག་གི་དེབ་ཅིག་ཡིན་ཅིང་།བདམས་པའི་སྙན་ངག་དག་ཚིག་གི་སྒྱུ་རྩལ་དང་དོན་གྱི་སྙིང་པོ་གང་གི་ཆ་ནས་ཀྱང་།སྙན་ངག་ལེགས་པོ་བློ་གྲོས་དང་ལྡན་ཅིང་ཤེས་རབ་ཀྱིས་ཕྱུག་པ།སྐྱེ་བོ་དར་མ་ཙམ་མ་ཡིན་པར་བྱིས་པ་དག་ལའང་ཤིན་ཏུ་ནས་འཚམ་པ་རྐྱང་རྐྱང་ཡིན་པའི་ཕྱིར།རྒྱ་ཡིག་གི་ལམ་ནས་སྙན་ངག་ཀློག་འདོད་པའི་བོད་པའི་ཀློག་པ་པོ་དག་ལའང་ལྗགས་ཕྱེ་ཞིག་ཏུ་མི་འགྱུར་བ་མི་སྲིད།མ་ཟད་དེབ་འདི་ལདངགཉིས་ཀའི་ལམ་ནསཡང་གསར་དུ་བཟོས་ཡོད་པས་ཀློག་མཁན་དག་གིས་ཁ་པར་བརྒྱུད་ནས་སྙན་ངག་དེ་དག་གི་རྒྱ་འགྱུར་ལ་ཉམས་སུ་མྱང་ཆོག་ཅིང་།གཅིག་བྱས་ན་ཁྱེད་ཅག་གིས་དེབ་འདི་བཀླག་པ་ལས།ཨ་རིའི་སྐྱེས་མ་སྙན་ངག་པ་གྲགས་ཅན་སེལ་བི་ཡ་ཕུ་ལ་སིཡི་སྙན་ངགབྱིས་པཞེས་པ་ལས།ཁྱེད་ཀྱི་མིག་ཟུང་དྭངས་མོ་ནི་ཆོས་ཤིན་ཏུ་ནས་ཡིད་དུ་འོང་བ་དེ་ཁོ་ན་རང་ངོཞེས་པའི་ཚིག་རྐང་དེ་དྲན་པར་ངེས།